2021 m. LFF II lyga

**2021 m. LFF II lyga** – trečiosios pakopos futbolo pirmenybės, vykusios Lietuvoje 2021 m. kovą–spalį. Po 23 metų pertraukos lyga vėl suformuota kaip vientisas, o ne zonų turnyras. Šiame sezone lygos organizavimą iš Kauno ir Telšių apskričių federacijų perėmė LFF. Nutarta, kad vietoje Pietų ir Vakarų zonų bus viena grupė komandų. Buvo planuojama 16 dalyvių, tačiau galutinį sąrašą sudarė 20 komandų. Pirmenybės vyko 1,5 rato sistema: trys pirmąsias vietas užėmusios komandos iškovojo teisę žaisti I lygoje, o ketvirtoji žaidė atkrintamąsias rungtynes su priešpaskutinę vietą I lygoje užėmusia ekipa. Numatyta, kad dvi paskutiniąsias vietas užėmusios komandos kristų į III lygą. Dublerinės A lygos klubų ekipos iš LFF II lygos pirmenybių neturėjo iškristi – tokiu atveju vietoje jų turėjo iškristi žemiausias dvi vietas užėmusios komandos, kurios nėra dublerinės A lygos klubų komandos.

Rungtynių metu galima daryti 5 keitimus. Pavasario žaidėjų perėjimų langas (*transfer window*, žaidėjų registravimo periodas) numatytas sausio 12 d. – kovo 25 d., o vasaros – birželio 20 d. – liepos 19 d.

## Licencijavimas

2021 m. prašymų dalyvauti pateikimo laikotarpis buvo nuo sausio 8 d. iki sausio 20 d. Sprendimai dėl licencijų išdavimo buvo priimti vasario 19 d. Buvo planuojama, kad lygoje bus 16 komandų – 8 klubai ir 8 dublerinės komandos.

Paraiškas licencijuotis pateikė 20 komandų – 11 klubų ir 9 dublerinės komandos:
* Praėjusio sezono II lygos dalyviai: FK Šilutė, FK Utenis Utena, FK Tauras, FSK Radviliškis, FK Saned, FK Sveikata, FM Ateitis, FK Viltis, FK Vidzgiris, Džiugas B, Nevėžis B, SG-FA Šiauliai B, DFK Dainava B, BFA B, Žalgiris C;
* Praėjusio sezono Klaipėdos apskrities III lygoje 2 vietą užėmusi Klaipėdos FM;
* Praėjusiame sezone nedalyvavusios FK Panerys, Jonava B, Hegelmann Litauen B;
* Naujai suburta Neptūnas B.

Į numatytas 16 vietų I lygoje iš II lygos turėjo pakilti 6 komandos. Į jas bandė licencijuotis šios komandos iš II ir žemesnių lygų. Nepavykus, komandos bandys vėl licencijuotis II lygoje:
* Praėjusio sezono II lygoje 1-2 vietas užėmusios komandos – FK Šilas, Banga B, FK Neptūnas;
* Kiti praėjusio sezono II lygos dalyviai – FK Ekranas (2020), FK Atlantas, Sūduva B, FK Babrungas;
* Komandos iš žemesnių lygmenių – FK Garliava, Be1 NFA.

Viso trijuose Lietuvos futbolo sistemos lygmenyse buvo numatytos 42 vietos, į kurias bandė licencijuotis 49 komandos. Licencijų nepateikė šios pernai II lygoje dalyvavusios komandos – FK Tera, FK Juventa-99, FK Rosa. Pavėluotai prašymus pateikė Kauno Žalgiris C, FM Fortūna.

LFF licencijavimo komiteto posėdis dėl LFF II lygos licencijų išdavimo buvo planuojamas 2021 m. vasario 18 d. bet vyko vasario 19 d. Buvo išduota 19 licencijų. Į II lygą licencijų negavusios komandos galėjo apeliuoti iki vasario 25 d. Po apeliacijų dar dvi komandos gavo licencijas.

Į I lygą pakilo 5 II lygos komandos. Į I lygą bandę licencijuotis Vilniaus Vytis ir FK Ekranas (2020) licencijų negavo. „Ekrano“ prašymas leisti dalyvauti išimties tvarka taip pat buvo atmestas. Vilniaus „Vytis“ pasitraukė iš visų pirmenybių. Likus 10 dienų iki I lygos starto buvo nutarta neleisti I lygoje dalyvauti 2 naujai suburtoms komandoms – Be1 NFA ir FK Garliava. Priežastis – komandos pernai nežaidė II lygoje. Komandoms jau buvo išduotos I lygos licencijos, kurios savaime galiojo II lygai.

## Komandos

Pirmenybėse dalyvavo 20 komandų iš 13 miestų.

## Rezultatai

Pirmenybės prasidėjo 2021 m. kovo 26 d., o visos paskutiniojo turo rungtynės sužaistos 2021 m. spalio 24 d. 20 komandų sužaidė vieną ratą ir pirmenybės buvo skeliamos į du turnyrus. Pirmasis dešimtukas kovojo I finale (dėl medalių ir galimybės kilti į I lygą), o antrasis – II finale (dėl išlikimo). Į I lygą negalėjo kilti trečiosios klubo komandos (Kauno Žalgiris C, Žalgiris C). A lygos dublerinės komandos privalėjo žaisti ne žemesnėje nei II lygoje, todėl Dainava B, Džiugas B, Hegelmann Litauen B, Nevėžis B iš II lygos neturėjo iškristi, nebent pagrindinė komanda iškristų is A lygos.

Aukso medalius laimėjo „Ekrano“ komanda.

### I etapas

|}

### I finalas

|}

### II finalas

|}

## Pereinamosios rungtynės

Sportiniu principu dėl vietos I lygoje kovojo priešpaskutiniąją vietą I lygoje užėmusi „Sūduva B“ ir ketvirtąją vietą II lygoje užėmusi „Garliava“. Dvikovą bendru rezultatu 10-0 laimėjo „Garliava“.

## Šaltiniai

## Nuorodos
* Lietuvosfutbolas.lt
** I etapas
** I finalas
** II finalas